钦定古今图书集成/明伦汇编/官常典/第635卷 > 高承简
## 钦定古今图书集成/明伦汇编/官常典/第635卷 > 高承简

按《唐书高崇文传》：“崇文子承简，少事忠武军，后更隶
神策。以崇文平蜀功，除嘉王傅。裴度征蔡，奏署牙将。
蔡平，诏析上蔡、郾城、遂平、西平四县为溵州，拜承简
刺史，治郾城。始开屯田，列防庸，濒溵绵地二百里，无
复水败，皆为腴田。先是，贼筑武宫以夸战劳，承简夷
其丘，庀家财以葬。葺儒宫，备俎豆，岁时行礼。野有荍”
实，民得以食，将吏立石颂功。迁邢州刺史。观察府责
赋尢急，承简代下户数百输租。迁宋州。会宣武将李
㝏反，遣使责财于宋，承简囚之，前后数辈辄系狱，一
日并出，斩于牙门，威震部中。㝏悉兵攻之，宋有三城，
南城陷，承简保北两城，数与贼确。会徐州救至，㝏为
李质所执，兵遂溃。拜兖海沂密节度使。